पाएं अपने शहर की ताज़ा ख़बरें और फ्री ई-पेपरडाउनलोड करें
कांस्टेबल भर्ती परीक्षा - 2019 में एक अभ्यर्थी की जगह उसके कांस्टेबल भाई द्वारा परीक्षा देने का मामला सामने आया है। पुलिस मुख्यालय की जांच में मामला खुलने के बाद अब दोनों भाइयों के खिलाफ पुलिस ने सोडाला थाने में मुकदमा दर्ज किया है।
भर्ती अनुभाग के सहायक प्रशासनिक अधिकारी ने रिपोर्ट दर्ज कराई है। जिसमें बताया कि शिवधनसिंहपुरा बहरोड़, अलवर निवासी सोनू यादव ने जीआरपी अजमेर और आठवीं बटालियन आरएसी दिल्ली के लिए आवेदन किया था। जीआरपी अजमेर के लिए 7 नवंबर 2020 को लिखित परीक्षा का सेंटर चौधरी पब्लिक स्कूल, जनता नगर राकडी, सोडाला आया था। वहां परीक्षा में सोनू यादव की जगह उसका भाई मनोज कुमार यादव शामिल हुआ।
जो कि भिवाड़ी में पुलिस कांस्टेबल के पद पर कार्यरत है। इसी तरह आठवीं बटालियन नई दिल्ली के लिए लिखित परीक्षा 6 नवंबर को भीलवाड़ा में निर्धारित थी। वहां भी मनोज कुमार ने परीक्षा दी। सोडाला थानाधिकारी सतपाल सिंह ने बताया कि भर्ती अनुभाग ने अभ्यर्थी द्वारा दोनों यूनिटों के लिए भरे गए आवेदन पत्र, लिखित परीक्षा के दिन कंपनी द्वारा लिये गए फ़ोटो और अंगूठा निशानी की जांच की है। रिपोर्ट दर्ज करके कार्रवाई शुरू कर दी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn